CELEX: 62006CA0162
Language: fi
Date: 2007-11-15 00:00:00
Title: Asia C-162/06: Yhteisöjen tuomioistuimen tuomio (ensimmäinen jaosto) 15.11.2007 (Tribunal Supremon (Espanja) esittämä ennakkoratkaisupyyntö) — International Mail Spain SL v. Administración del Estado, Correos (Direktiivi 97/67/EY — Yhteisön postipalvelujen sisämarkkinoiden kehittämistä koskevat yhteiset säännöt — Postipalvelujen vapauttaminen — Mahdollisuus varata ulkomaanposti postin yleispalvelun tarjoajalle siinä määrin kuin yleispalvelun ylläpitämiseksi on tarpeen )

12.1.2008   
            
            
               FI
            
            
               Euroopan unionin virallinen lehti
            
            
               C 8/4
            
         Yhteisöjen tuomioistuimen tuomio (ensimmäinen jaosto) 15.11.2007 (Tribunal Supremon (Espanja) esittämä ennakkoratkaisupyyntö) — International Mail Spain SL v. Administración del Estado, Correos
   (Asia C-162/06) (1)
   
   (Direktiivi 97/67/EY - Yhteisön postipalvelujen sisämarkkinoiden kehittämistä koskevat yhteiset säännöt - Postipalvelujen vapauttaminen - Mahdollisuus varata ulkomaanposti postin yleispalvelun tarjoajalle ’siinä määrin kuin yleispalvelun ylläpitämiseksi on tarpeen’)
   (2008/C 8/06)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Kantaja: International Mail Spain SL
   
      Vastaaja: Administración del Estado, Correos
   Oikeudenkäynnin kohde
   Ennakkoratkaisupyyntö — Tribunal Supremo — Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annetun direktiivin 97/67/EY (EYVL L 15, 21.1.1998, s. 14) 7 artiklan 2 kohdan, sellaisena kuin se oli ennen kuin sitä muutettiin 10.6.2002 annetulla Euroopan parlamentin ja neuvoston direktiivillä 2002/39/EY, tulkinta — Yleispalvelun tarjoajille varatut postipalvelut — Ulkomaanposti — Arviointiperusteet — Ainoastaan yleispalvelun tarjoajan talouden tasapainon vaarantumisen huomioon ottaminen
   Tuomiolauselma
   Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15.12.1997 annetun Euroopan parlamentin ja neuvoston direktiivin 97/67/EY 7 artiklan 2 kohtaa on tulkittava siten, että siinä annetaan jäsenvaltioille mahdollisuus varata ulkomaanposti postin yleispalvelun tarjoajalle ainoastaan, jos ne osoittavat,
   
               —
            
            
               että ilman tällaista varaamista postin yleispalvelun suorittaminen vaarantuisi tai
            
         
               —
            
            
               että tämä varaaminen on tarpeen, jotta postin yleispalvelu voidaan suorittaa taloudellisesti hyväksyttävissä olosuhteissa.
            
         
      (1)  EUVL C 143, 17.6.2006.